Komisijos reglamentas (EB) Nr. 296/2004
2004 m. vasario 19 d.
iš dalies pakeičiantis Reglamentą (EEB) Nr. 1848/93, nustatantį išsamias Tarybos reglamento (EEB) Nr. 2082/92 dėl žemės ūkio ir maisto produktų specifinių savybių sertifikatų taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2082/92 dėl žemės ūkio ir maisto produktų specifinių savybių sertifikatų [1], ypač į jo 20 straipsnį,
kadangi:
(1) Reglamento (EEB) Nr. 2082/92 12 ir 15 straipsniuose nurodytas Bendrijos simbolis ir nuoroda yra sudaryti iš Reglamento (EB) Nr. 1848/93 I priedo A ir B dalyse parodytų pavyzdžių [2].
(2) į pirmiau nurodytą priedą turėtų būti įtraukti Suomijos ir Švedijos simboliai ir nuorodos, o simboliai ir nuorodos, naudotos nuo Austrijos, Suomijos ir Švedijos stojimo sutarties įsigaliojimo, turėtų būti paskelbti galiojančiais tiek, kiek jie atitinka šio reglamento priede parodytus pavyzdžius.
(3) šiame reglamente numatytos priemonės atitinka Specifinių savybių sertifikatų reguliavimo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1848/93 I priedas pakeičiamas šio reglamento priedu.
Suomijos ir Švedijos simboliai ir nuorodos, naudotos nuo Austrijos, Suomijos ir Švedijos stojimo sutarties įsigaliojimo, galioja tiek, kiek jie atitinka šio reglamento priede parodytus pavyzdžius.
2 straipsnis
Šis reglamentas įsigalioja 20-ą dieną po jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. vasario 19 d.